เซี่ยงไฮ้คอมโพสิตปิดบวก 13.63 จุด ขานรับมาตรการเสริมสภาพคล่อง
เซี่ยงไฮ้คอมโพสิตปิดบวก 13.63 จุด ขานรับมาตรการเสริมสภาพคล่อง
23 ม.ค. 2560

ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ปรับตัวสูงขึ้น โดยดัชนีเซี่ยงไฮ้คอมโพสิตบวก 13.63 จุด หรือ 0.44% ปิดที่ 3,136.77 จุด ภายหลังจากที่ทางการจีนได้ใช้มาตรการเพื่อเสริมสภาพคล่องก่อนที่จะถึงช่วงเทศกาลตรุษจีน
ธนาคารกลางจีน( PBOC) อัดฉีดเม็ดเงิน 1.19 ล้านล้านหยวน (ราว 1.70 แสนล้านดอลลาร์สหรัฐ) เพื่อรักษาสภาพคล่องในตลาดก่อนจะถึงเทศกาลตรุษจีน ซึ่งนับเป็นการอัดฉีดเงินรายสัปดาห์ที่สูงสุดเป็นประวัติการณ์
ทั้งนี้ โดยปกติแล้ว PBOC จะอัดฉีดเงินเข้าระบบธนาคารก่อนถึงวันตรุษจีน เนื่องจากในช่วงเทศกาลจะมีความต้องการเงินสดสูงมาก ซึ่งอาจทำให้เกิดปัญหาสภาพคล่องได้